EkBass/fiwiki-20250220-pages-articles huggingface dataset:
Chase Tower (Milwaukee)

Chase Tower on 88 metriä korkea pilvenpiirtäjä Milwaukeessa, Wisconsinin osavaltiossa Yhdysvalloissa. Rakennus on tunnettu aikaisemmin nimillä Bank One Plaza, Marine National Exchange ja Marine Plaza Building. Brookfield Asset Management -yhtiö osti vuonna 2006 rakennuksen Marine Bankilta 34 miljoonalla dollarilla. Vuosina 1961–1973 Chase Tower oli Milwaukeen korkein rakennus. Vuonna 1973 valmistunut U.S. Bank Center ohitti Chase Towerin sadalla metrillä. == Lähteet == == Aiheesta muualla == Luokka:Milwaukee Luokka:Yhdysvaltain pilvenpiirtäjät
Jack Darragh

John Proctor "Jack" Darragh (4. joulukuuta 1890 - 25\. kesäkuuta 1924) oli kanadalainen jääkiekkoilija. Hyökkääjä Darragh pelasi ammattilaisena Ottawa Senatorsissa National Hockey Leaguessa (NHL) ja sen edeltäjäsarjassa National Hockey Association (NHA). ==Saavutuksia ja palkintoja== * Stanley Cup (1911, 1920, 1921, 1923) * NHA-mestaruus (1915) * 1963 Hockey Hall of Fame ==Aiheesta muualla== * Luokka:Vuonna 1890 syntyneet Luokka:Vuonna 1924 kuolleet Luokka:Hockey Hall of Fame
Hatfield (Kansas)

Hatfield oli pieni kaupunki nykyisen Finneyn piirikunnan pohjoisosassa Kansasissa noin viisitoista mailia luoteeseen Garden Citystä. Alueelle perustettiin paikallisia uudisraivaajia palveleva postitoimisto 18. helmikuuta 1886 ja se sai nimekseen Whitson sitä hoitaneen perheen mukaan. Kirjailija John H. Whitson kuvaili äitinsä hoitamaa postitoimistoa "Yhdysvaltain pienimmäksi", sillä se käsitti vain muutamia kirjelokerikkoja keittiössä. Postitoimisto siirrettiin kaupunkiin ja sen nimeksi vaihdettiin kaupungin mukaan Hatfield 20. elokuuta 1887. Kaupungin paikan mittasi John W. Gregory, joka toimi myöhemmin Garden City Sentinelin toimittajana. Gregory oli valinnut kaupungin sijainniksi paikan, jossa Cannon Ballin postivaunulinja Garden Citystä Leotiin ristesi suunnitellun Denver, Garden City and Southeast Railroadin ratalinjauksen kanssa. Parhaimmillaan Hatfield käsitti kaupungintalon, 11-huoneisen Antelope-hotellin, sekatavarakaupan, pastorin maatilan sekä muutamia muita maatilarakennuksia, sekä myöhemmin vielä G. C. Coutantin rakennuttaman suuren kaksikerroksisen ja kahdeksanhuoneisen turveseinäisen talon. Vuosina 1887–1889 kaupungissa julkaistiin sanomalehteä nimeltä The Hatfield News, jonka ilmestyminen päättyi päätoimittajan kuolemaan. Suunniteltua rautatietä ei koskaan rakennettu, ja Hatfield vaipui pian monien muiden pienten kaupunkien tapaan historiaan, osaksi koillisessa sijaitsevan Terrytonin kasvun vuoksi. Postitoimisto lakkautettiin 31. toukokuuta 1892. ==Lähteet== Luokka:Finneyn piirikunta Luokka:Yhdysvaltain aavekaupungit
Hatfield

Hatfield on yleinen nimi englanninkielisissä maissa. ==Paikannimenä== ;Australiassa *Hatfield, Uusi Etelä-Wales. ;Englannissa * Hatfield (East Riding of Yorkshire) * Hatfield (Herefordshire) * Hatfield (Hertfordshire) * Hatfield (South Yorkshire) * Hatfield (Worcestershire) * Hatfield Broad Oak, Essex * Hatfield Forest, Essex * Hatfield Peverel, Essex ;Etelä-Afrikassa: * Hatfield, Pretoria ;Karibianmerellä: * Hatfield (Jamaika), Manchester Parish ;Yhdysvalloissa: * Hatfield (Arkansas) * Hatfield (Indiana) * Hatfield (Kalifornia–Oregon) * Hatfield (Kansas), aavekaupunki Finneyn piirikunnassa * Hatfield (Massachusetts) * Hatfield (Minnesota) * Hatfield (Missouri) * Hatfield (Pennsylvania) * Hatfield Township, Montgomeryn piirikunta, Pennsylvania * Hatfield (Wisconsin) ;Zimbabwessa: * Hatfield (Zimbabwe) == Henkilöitä == * Bobby Hatfield, muusikko. * Brian Hatfield, yhdysvaltalainen poliitikko * Charles Hatfield, sateentekijä * Devil Anse Hatfield * Fredrick Hatfield, voimanostaja * James Hatfield, kirjailija * Juliana Hatfield, muusikko * Mark Hatfield, yhdysvaltalainen poliitikko * Mark Hatfield, republikaani * Reo Hatfield, yhdysvaltalainen poliitikko * Richard Hatfield, kanadalainen poliitikko ja lakimies ;Myös * James Hatfield (täsmennyssivu) == Muita == * Hatfieldin junaturma 17. lokakuuta 2000 Hertfordshiressä, Yhdistyneessä kuningaskunnassa * Hatfield College, University of Durham * Hatfield House, Hertfordshire, Yhdistynyt kuningaskunta * Hatfield Main F.C., Doncaster, Yhdistynyt kuningaskunta * Hatfield Marine Science Center, Newport, Oregon, USA * Hatfield Town F.C., Hertfordshire, Yhdistynyt kuningaskunta * USS Hatfield (DD-231), Yhdysvaltain laivaston alus * Hatfield and the North, rock-yhtye
N-asetyylimuramiinihappo

N-asetyylimuramiinihappo (C11H19NO8) on sokerijohdannainen ja osa bakteerien soluseinän peptidoglykaania. ==Biologinen merkitys== N-asetyylimuramiinihappo on rakenteeltaan N-asetyyliglukosamiinin ja maitohapon eetteri. Yhdistettä esiintyy ainoastaan bakteereissa. N-asetyylimuramiinihappo ja N-asetyyliglukosamiini muodostavat peptidoglykaanin hiilihydraattiosan. N-asetyylimuramiinihappo liittyy polypeptidiketjuun, joka sisältää muun muassa L-alaniinia, D-alaniinia, D-glutamiinihappoa ja joko lysiiniä tai diaminopimeliinihappoa. Eräät antibiootit vaikuttavat estämällä N-asetyylimuramiinihapon synteesiä. Yksi tällainen on fosfomysiini, joka estää N-asetyylimuramiinihapon synteesissä tarvittavaa enolipyruvaattitransferaasientsyymiä. ==Lähteet== Luokka:Sokerijohdannaiset
Victor Wetterström

Victor Emanuel Wetterström (27. elokuuta 1884 Tukholma – 11. toukokuuta 1956 Tukholma) oli ruotsalainen curlingpelaaja ja olympiamitalisti. Wetterström oli mukana maansa hopeaa voittaneessa joukkueessa Chamonix’n olympialaisissa 1924. == Lähteet == * Luokka:Ruotsalaiset curlingpelaajat Luokka:Ruotsalaiset olympiamitalistit Luokka:Vuonna 1884 syntyneet Luokka:Vuonna 1956 kuolleet
Itäkeskuksen peruskoulu

Itäkeskuksen peruskoulu on Helsingissä sijaitseva yhtenäinen peruskoulu, jossa on luokat 1–9. Oppilaita koulussa on noin 460 ja rehtorina toimii Jutta-Riina Karhunen. Koulu sijaitsee nimestään huolimatta MyllypurossaHelsingin kaupungin paikkatietopalvelu (viitattu 7.6.2013), noin puoli kilometriä Itiksen kauppakeskuksesta pohjoiseen. Koulu toimii lähikouluna Puotinharjun lapsille ja on itäisen Helsingin kielikoulu. Vaikka koulu onkin virallisesti Myllypurossa, se ei palvele lähikouluna Myllypurossa asuvia. Koulussa voi lukea ensimmäisenä vieraana kielenä englantia, kiinaa, ranskaa tai saksaa. Luokkien 3–9 painotuksena on vieraiden kielten oppiminen ja eri maiden kulttuureihin tutustuminen. Ranskaa ja saksaa A-kielenä opiskelemaan pyrkiville järjestetään soveltuvuuskoe 2. luokan keväällä. == Historia == Nykyinen Itäkeskuksen peruskoulu on jatkoa Puotinharjun peruskoululle (aik. kansa- ja kansalaiskoulu) ja Itäkeskuksen peruskoululle (aik. Puotinharjun yhteiskoulu). Koulu toimii Puotinharjun koulun rakennuksissa, jotka on piirtänyt arkkitehti Kari Virta. Koulurakennukset otettiin käyttöön 1969 ja saneerattiin täysin vuosien 2004-2008 aikana Antti Luutosen toimiessa arkkitehtina. Vuoteen 1992 asti Puotinharjun koulussa Olavinlinnanpolulla opiskelivat lähialueen lapset ja nuoret. Itäkeskuksen koulun puolella Kajaaninlinnantiellä toimi kielikoulu, johon oppilaat tulivat kolmannelle luokalle eri puolilta kaupunkia. Kouluun pääsi soveltuvuuskokeen perusteella. A-kielenä kaikki opiskelivat ranskaa, saksaa tai venäjää joka vuosi kolme tuntia viikossa. Samaan tapaan toimii nykyään Etelä-Haagassa sijaitseva Helsingin Suomalainen Yhteiskoulu. Moni jatkoi opiskelua samassa rakennuksessa Itäkeskuksen lukiossa. Vuodesta 1992 lähtien kielikoulun toiminta siirtyi vähitellen Olavinlinnanpolulle, jossa koko koulu toimii nyt yhtenäisenä peruskouluna. == Lähteet == * Itäkeskuksen peruskoulun kotisivut === Viitteet === == Aiheesta muualla == * Itäkeskuksen peruskoulun blogi Luokka:Helsingin peruskoulut Luokka:Itäkeskus Luokka:Myllypuro
Wipeout Suomi

Wipeout Suomi on suomalainen versio yhdysvaltalaisesta Wipeout- televisiosarjasta. Ohjelma kuvattiin Argentiinassa helmikuussa 2013, ja se esitettiin televisiossa kevään aikana Fox-kanavalla. Ohjelman tuotti Endemol. Ohjelma alkoi Foxilla 31. maaliskuuta 2013, ja sen juontajana toimi Anna Easteden. Ohjelmaan haki 3 000 kilpailijaa, joista valittiin mukaan 20 kilpailijaa. Wipeout Suomi tehtiin neljän maan yhteistuotantona (Suomi, Venäjä, Ukraina, Kazakstan), ja se esitettiin näissä maissa kevään 2013 aikana. Kilpailijoita oli mukana jokaisesta osallistujamaasta, joilla kullakin oli oma juontaja. Kilpailu oli suunniteltu siten, että kaikki maat pysyvät kisassa mukana finaaliin saakka. Ohjelmaa esitettiin Kazakstanissa nimellä Ekstremalyi (),http://www.tv7.kz/ru/projects/photo/show/589 Ukrainassa nimellä Zamotšeni ()http://ictv.ua/ua/index/read-news/id/1469688 ja Venäjällä nimellä Navylet (). == Lähteet == == Aiheesta muualla == * Wipeout Suomi Foxin sivuilla Luokka:2010-luvun suomalaiset tositelevisiosarjat
Justin Welby

Justin Welby (s. 1956 Lontoo) on toiminut Canterburyn arkkipiispana eli anglikaanisen kirkon johtajana vuodesta 2013. Hän ilmoitti marraskuussa 2024 eroavansa virasta. ==Elämäkerta== Welby opiskeli Eton Collegessa ja Trinity Collegessa, Cambridgessa aineinaan historia ja oikeustiede. Ennen pappisuraansa hän työskenteli viisi vuotta Pariisissa ranskalaisen öljy-yhtiön Elf Aquitainen palveluksessa ja kuusi vuotta Lontoossa Enterprise Oilin palveluksessa, jossa hän toimi Pohjanmeren ja Länsi-Afrikan öljyn jalostuksen asiantuntijana. Welby erosi öljyteollisuuden palveluksesta uskonnollisen herätyksen jälkeen vuonna 1989 lukeakseen papiksi. Hän sai oppiarvon teologiassa St John's Collegesta Durhamin yliopistosta. Hänet nimitettiin 2011 Durhamin piispaksi Tom Wrightin seurajana. Hänestä tuli Canterburyn arkkipiispa vuonna 2013 Rowan Williamsin jälkeen.The Archbishop of Canterbury: Biography: Justin Welby (vanhentunut linkki) Archbishopofcanterbury.org (Arkistoitu artikkeli, 9.11.2012) Welby ilmoitti marraskuussa 2024 eroavansa tehtävistään Canterburyn arkkipiispana. Eropäätös seurasi kohua, joka liittyi lasten hyväksikäyttöön Englannin kirkossa. Welbyn katsottiin jättäneen ilmoittamatta John Smyth -nimisestä lasten hyväksikäyttäjästä, vaikka hänellä oli ollut siihen mahdollisuus ja velvollisuus. Welbyn seuraajasta ei ollut heti selvyyttä, eikä ero astunut voimaan välittömästi. ==Yksityiselämä ja mielipiteet== Welby on Kenian ja Nigerian politiikan ja historian asiantuntija. Hänen mielenkiinnon kohteisiinsa kuuluvat ranskalainen kulttuuri, purjehdus ja politiikka. Hänen puolisonsa on Caroline. Parilla on kaksi poikaa ja kolme tytärtä. Pari menetti vuonna 1983 seitsenkuukautisen tyttären auto-onnettomuudessa Ranskassa. Welby hyväksyy naispiispuuden. Hän kuitenkin vastustaa samaa sukupuolta olevien avioliittoja. == Lähteet == == Aiheesta muualla == Luokka:Canterburyn arkkipiispat Luokka:Durhamin piispat Luokka:Vuonna 1956 syntyneet Luokka:Elävät henkilöt
Jukka Oas

Jukka Tapani Oas (25. tammikuuta 1952 Hattula – 19. syyskuuta 1999 Helsinki) toimi kansainvälisten järjestöjen ja EU:n tehtävissä 1980- ja 1990-luvuilla. Oas syntyi Hattulassa vuonna 1952, valmistui ylioppilaaksi Hämeenlinnan lyseosta vuonna 1972 ja valtiotieteen maisteriksi 1979. Nuoruudessaan hän toimi Suomen teiniliiton puheenjohtajana. Hänen kansainvälisiä tehtäviään olivat sosialistisen nuorisointernationaalin pääsihteeri Wienissä 1979–1981, Euroopan parlamentin sosiaalidemokraattisen ryhmän neuvonantaja Brysselissä 1993–1996 ja Euroopan komission Suomen edustuston johtaja 1996–1999. Oas valittiin ensimmäiseksi Hämeenlinnan vuoden lyseolaiseksi 1996. Hän menehtyi vatsasyöpään 47-vuotiaana vuonna 1999. == Lähteet == * * === Viitteet === Luokka:Suomalaiset virkamiehet Luokka:Suomalaiset EU-virkamiehet Luokka:Vuonna 1952 syntyneet Luokka:Vuonna 1999 kuolleet
Kiss Daddy Goodnight

Kiss Daddy Goodnight on vuonna 1987 julkaistu Peter Ily Huemerin ohjaama trillerielokuva. Psykologisen jännityselokuvan pääosissa ovat Uma Thurman ja Steve Buscemi. Kiss Daddy Goodnight on Uma Thurmanin ensimmäinen elokuva. Huemer myös laati elokuvan käsikirjoituksen Michael Gabrieli kanssa. Kiss Daddy Goodnight sai ensimmäisen ensi-iltansa 29. lokakuuta vuonna 1987 American Film Instituten independent-elokuvien elokuvajuhlassa. Virallinen ensi-ilta oli 20. toukokuuta vuonna 1988. Kiss Daddy Goodnight julkaistiin ensimmäisen kerran DVD:lle vuonna 2003. ==Juoni== Laura (Uma Thurman) on malli, joka ansaitsee lisätuloja viettelemällä miehiä ja varastamalla heidän rahansa. Sitten Laura sekaantuu väärään mieheen... ==Näyttelijät== ==Aiheesta muualla== * * Luokka:Vuoden 1987 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Independent- elokuvat
Jääpallon Maakuntasarja 1949

Jääpallon Maakuntasarja 1948-1949 pelattiin cup-kilpailuna. Osallistuvia joukkueita sarjassa oli 51. Joukkueet jaettiin neljään lohkoon ja lohkovoittajat nousivat seuraavaksi kaudeksi Suomensarjaan. == Maakuntasarja == ===Pohjoislohko=== Joukkue #1 Tulos Joukkue #2 Alkuottelut Alkuottelut Alkuottelut Raahen Vesa 0-4 Karihaaran Pallo-Pojat Vaasan Pallo-Pojat 8-1 Vasa AIK Lapin Pojat, Rovaniemi 3-4 Tornion Palloveikot Kemin Palloseura 12-1 Oulun Kärpät IF Drott 1-4 Karihaaran Pallo-Pojat Vaasan Pallo-Pojat 3-0 Vaasan Pallo-Veikot Välierät Välierät Välierät Tornion Palloveikot 4-3 Kemin Palloseura IF Drott 2-4 Vaasan Pallo-Pojat Lohkon loppuottelu Lohkon loppuottelu Lohkon loppuottelu Vaasan Pallo-Pojat 3-1 Tornion Palloveikot === Itälohko === Joukkue #1 Tulos Joukkue #2 Alkuottelut Alkuottelut Alkuottelut Joensuun Maila-Pojat 5-1 Joensuun Kalevaiset Savonlinnan Pallokerho 1-2 Savonlinnan Palloilijat Savon Pallo 2-3 Mikkelin Mikot Joensuun Maila-Pojat 13-3 Lieksan Hurtat Savonlinnan Palloilijat 2-4 Mikkelin Mikot Simpeleen Urheilijat 2-2 Saimaan Pallo Saimaan Pallo 3-1 Simpeleen Urheilijat Välierät Välierät Välierät Kuopion Palloseura 1-10 Joensuun Maila-Pojat Mikkelin Mikot 11-1 Saimaan Pallo Lohkon loppuottelu Lohkon loppuottelu Lohkon loppuottelu Mikkelin Mikot 0-6 Joensuun Maila-Pojat ===Länsilohko=== Joukkue #1 Tulos Joukkue #2 Alkuottelut Alkuottelut Alkuottelut Rosenlewin Urheilijat-38 10-1 Nokian Urheilijat Hämeenlinnan Pallo-Kärpät 0-6 Tammerfors Bollklubb Forssan Palloseura 4-1 Tervakosken Pato Virkkalan Kiri 5-3 Salon Viesti Oriveden Ponnistus 0-20 Rosenlewin Urheilijat-38 Tammerfors Bollklubb 12-0 Forssan Palloseura Virkkalan Kiri 9-0 Rajamäen Rykmentti Turun Palloseura 7-1 Turun NMKY Välierät Välierät Välierät Rosenlewin Urheilijat-38 4-2 Tammerfors Bollklubb Virkkalan Kiri 4-3 Turun Palloseura Lohkon loppuottelu Lohkon loppuottelu Lohkon loppuottelu Rosenlewin Urheilijat-38 6-1 Virkkalan Kiri ===Etelälohko=== Joukkue #1 Tulos Joukkue #2 Alkuottelut Alkuottelut Alkuottelut Kotkan Jäntevä 3-2 Kuusankosken Veto Heinolan Maila-Pojat 11-0 Riihimäen Palloseura Järvenpään Palloseura 1-2 Hyvinkään Palloseura Porvoon Urheilijat 2-8 BK Sparta, Porvoo Pallokerho-35 8-0 HR Ahmat, Helsinki Eiran Kisa-Veikot 1-3 KoPe Oulunkylän Urheilijat 3-5 Lauttasaaren Pyrintö IF Vesta 2-5 Arsenal Kotkan Jäntevä 6-3 Heinolan Maila-Pojat BK Sparta 2-1 Hyvinkään Palloseura Pallokerho-35 1-5 KoPe Lauttasaaren Pyrintö 5-12 Arsenal Välierät Välierät Välierät BK Sparta 3-6 Kotkan Jäntevä Arsenal 3-2 KoPe Lohkon loppuottelu Lohkon loppuottelu Lohkon loppuottelu Kotkan Jäntevä 4-1 Arsenal VPaPo, JMP, RU-38 ja Jäntevä voittivat lohkonsa ja nousivat Suomensarjaan, josta putosivat LaKi, KPV, PK-37 ja TPK. ==Lähteet== Luokka:Jääpallon Maakuntasarja Luokka:Vuoden 1949 jääpallo
Ibrahima Mamadou Sy

Ibrahima Mamadou Sy (s. 31. joulukuuta 1991) on mauritanialainen jalkapalloilija, pelipaikaltaan puolustaja. Hänen seuroinaan olivat ASAC Concorde (Nouakchott) (2006–2011) ja ASC Tevragh-Zeïna (Nouakchott) (2012–2014) ja Tidjikja Sebkha (2014–2015). Hän on kilpaillut myös Mauritanian jalkapallomaajoukkueessa, jota hän edusti vuosien 2008–2014 aikana 14:ssä ottelussa. Hän pelasi Mauritanian mukana mm. vuoden 2014 African Nations Championship -turnauksessa.National Football Teams: Sy, Ibrahima Mamadou == Lähteet == Luokka:Mauritanialaiset jalkapalloilijat Luokka:Vuonna 1991 syntyneet Luokka:Elävät henkilöt
Jalkapallon C-sarjan kausi 1940-1941

Jalkapallon C-sarja 1940-1941 oli Suomen kolmanneksi korkein sarjataso jalkapallossa kaudella 1940-1941. Sarja pelattiin kuudessa lohkossa ja lohkovoittajat karsivat noususta B-sarjaan. Sota keskeytti sarjatoiminnan kesällä 1941, eikä karsintoja saatu pelatuksi loppuun saakka. ==C-sarja== Lähteen toimintakertomuksessa esitetyt ottelutulokset on sijoitettu arvaamalla pelatuiksi joko kotona tai vieraissa. ===Lohko 1=== Joukkue O V T H Maalit Pist. ÅIFK PIF EIF PP TR Åbo IFK 8 8 0 0 31-2 16 3-2 2-0 2-0 9-0 Pargas IF 8 5 0 3 23-19 10 0-5 5-1 3-1 5-1 Ekenäs IF 8 4 0 4 17-18 8 0-2 2-5 4-1 2-0 Pallo- Pojat 8 3 0 5 18-20 6 0-4 6-1 1-4 7-2 Turun Riennon Palloilijat 8 0 0 8 5-35 0 0-4 0-2 2-4 0-2 ===Lohko 2=== Joukkue O V T H Maalit Pist. PoPa Iirot UL Kärpät Porin Palloilijat 6 4 0 2 27-5 8 1-2 3-0 4-1 Pallo-Iirot 6 3 1 2 9-15 7 0-11 0-1 5-1 Turun Urheiluliitto 6 2 1 3 6-10 5 2-0 0-0 2-5 Kärpät 6 2 0 4 10-22 4 0-8 1-2 2-1 Kärpät niminen seura löytyy sekä Turusta että Porista. UL (Turun Urheiluliitto) valittiin sarjassa yhden ottelun pelanneen ja sitten luovuttaneen Jämsänkosken Ilveksen tilalle. ===Lohko 3=== Joukkue O V T H Maalit Pist. YVP LPM HPK Kisko PU Yhdistyneitten Villatehtaitten Palloilijat 8 6 2 0 37-7 14 4-1 1-1 2-0 10-0 Lahden Pallo-Miehet 8 4 0 4 21-22 8 1-4 7-4 4-1 4-1 Hämeenlinnan Pallokerho 8 3 1 4 29-23 7 1-5 4-1 2-5 7-0 Riihimäen Kisko 8 3 1 4 17-27 7 3-3 4-2 1-9 2-0 Porvoon Urheilijat 8 2 0 6 9-34 4 0-8 0-1 3-1 5-1 ===Lohko 4=== Joukkue O V T H Maalit Pist. VPV GBK OPS KePS KPV Vaasan Pallo-Veikot 8 6 0 2 32-13 12 1-2 2-0 7-1 5-3 Gamlakarleby Bollklubb 8 3 3 2 11-12 9 1-6 1-2 2-0 2-0 Oulun Palloseura 8 3 2 3 14-11 8 4-3 1-1 0-0 5-0 Kemin Palloseura 8 2 2 4 13-19 6 2-3 1-1 2-1 2-3 Kokkolan Pallo-Veikot 8 2 1 5 11-26 5 0-5 1-1 2-1 2-5 ===Lohko 5=== Joukkue O V T H Maalit Pist. KoPS KK SiU LUM KUP Kotkan Palloseura 8 5 0 3 32-17 10 8-2 5-2 2-4 2-4 Kaipiaisten Kajastus 8 4 2 2 19-22 10 0-2 3-3 3-2 3-1 Simpeleen Urheilijat 8 3 2 3 26-24 8 1-4 4-5 4-4 3-1 Lappeenrannan Urheilu-Miehet 8 3 1 4 17-23 7 2-9 0-1 1-3 4-1 Kouvolan Urheilijain Palloilijat 8 2 1 5 12-20 5 2-0 2-2 1-6 (0-0) (0-0) voitto LUM:lle ottelutta. ===Lohko 6=== Joukkue O V T H Maalit Pist. KaPa WP35 JyP Kajaanin Palloilijat 4 2 1 1 12-10 5 5-2 3-3 Warkauden Pallo -35 4 2 0 2 12-12 4 2-4 4-2 Jyväskylän Palloilijat 4 1 1 2 9-11 3 3-0 1-4 == Välierät == Joukkue 1 Tulos Joukkue 2 Vaasan Pallo-Veikot 2–1 Porin Palloilijat Åbo IFK 3–0 Yhdistyneitten Villatehtaitten Palloilijat Kajaanin Palloilijat 0–3 Kotkan Palloseura == Loppusarja == Joukkue O V T H Maalit Pist. ÅIFK VPV KoPS Åbo IFK 1 1 0 0 3-2 2 - Vaasan Pallo-Veikot 1 0 0 1 2-3 0 2-3 Kotkan Palloseura 0 0 0 0 0-0 0 - Sarja keskeytyi jatkosodan syttyessä kesällä 1941. == Lähteet == * Suomen Palloliiton toimintakertomus 1941 Luokka:Jalkapallosarjojen kausi 1940–1941/1941 1941
Nagurskaja

Nagurskaja () on Venäjän Arkangelin alueen Primorjen piirin alueeseen kuuluvan Frans Joosefin maan saarilla sijaitseva arktinen rajavartioasema ja sotilaslentokenttä (ICAO:n lentokenttätunnus UODN). Tukikohta on Venäjän pohjoisin rajavartioasema ja ilmeisesti ainoa Franz Josefin saarten pysyvämpi asutus. Tukikohta on perinyt nimensä aiemmin paikalla sijainneen neuvostoaikana perustetun sotilaslentokentän ja merimeteorologisen sääaseman mukaan. Ne oli puolestaan nimetty puolalais-venäläisen, arktisen alueen pioneerilentäjän ja tutkimusmatkailijan Jan Nagórskin (1888–1976) mukaan. Vuonna 2016 uutisoitiin Nagurskajan lentokentän kiitoradan pidentämisestä ja lentokoneiden pysäköintipaikkojen rakentamisesta Venäjän puolustusministeriön pyynnön mukaisesti. Tämä on osa 2010-luvulla toteutettua Venäjän arktisen alueen lentotukikohtaverkoston uudistustyötä. Noin 150 hengen palveluskäyttöön rakennettua Nagurskajan tukikohtaa uudistettiin laajemminkin vuosien 2015-2017 seutuvilla. Tiedosto:RIAN archive 642075 Frontier station "Nagurskoye".jpg|Frans Joosefin maan Nagurskajan raja-asemaa. Tiedosto:Arkticheskiy trilistnik (2017) 02.jpg|Nagurskajan tukikohdan rakennuksia. Tiedosto:Nagurskoye airfield (1).jpg|Iljušin Il-76 -kuljetuslentokone Nagurskajan lentokentällä. Tiedosto:Arkticheskiy trilistnik (2016-04-18) 10.jpg|Maailman pohjoisin ortodoksinen kirkko. ==Lähteet== ==Aiheesta muualla== * Na pogranzastave "Nagurskaja" ljudi is medvedi živut bok o bok (pomorie.ru) * Poljarnaja stantsija Nagurskaja - Vuonna 1997 suljettu merisääasema, paikalla jatkaa rajavartioasema (sevmeteo.ru) * Putin posetil samuju severnuju pogranzastvu Rossii (29.4.2010) (vz.ru) * Lento- onnettomuus Nagurskajan lähellä 23.12.1996 (aviation-safety.net) * Topografitšeskaja karta U-38 XXVIII, XXIX, XXX. poljar. st. Nagurskoje (narod.ru) Luokka:Arkangelin alue Luokka:Arktis
Velkajärjestely

Velkajärjestely on toimenpide, jossa velkaantuneen yksityishenkilön, yrityksen, valtion tai sen sisäisen laitoksen ylivelkaantuminen pyritään saamaan hallituksi, ohjailtavaksi ja pidemmällä aikajänteellä kestävämmälle pohjalle. == Katso myös == *Henkilökohtainen konkurssi *Yksityishenkilön velkajärjestely Luokka:Talous Luokka:Maksukyvyttömyys
Álvaro González Soberón

Álvaro González Soberón (s. 8. tammikuuta 1990 Potes, Kantabria, Espanja) on espanjalainen jalkapalloilija. Hän edustaa Ranskan Ligue 1:ssä pelaavaa Marseillea lainalla espanjalaisseura Villarrealista ja on pelipaikaltaan keskuspuolustaja. == Seurajoukkueura == Álvaro pelasi kausina 2009–2011 kasvattajaseuransa Racing Santanderin reservijoukkueessa Racing Santander B:ssä, joka putosi kauden 2009–2010 päätteeksi Segunda División B:stä Tercera Divisióniin. Hän debytoi edustusjoukkueessa ja samalla myös Primera Divisiónissa 1. toukokuuta 2011 Mallorcaa vastaan. Yhteensä Álvaro pelasi debyyttikaudellaan kolme pääsarjaottelua. Kaudella 2011–2012 hän sai jo enemmän vastuuta pelaten 34 ottelua ja tehden ensimmäisen – ja kauden ainoan – maalinsa 11. joulukuuta 2011 Athletic Bilbaon verkkoon. Álvaro siirtyi kaudeksi 2012–2013 Zaragozaan. == Lähteet == * * * Luokka:Espanjalaiset jalkapalloilijat Luokka:Vuonna 1990 syntyneet Luokka:Elävät henkilöt
Dirlandaa

Dirlandaa on Anssi Mänttärin ohjaama televisioelokuva vuodelta 1999. Elokuva kertoo Risto Jarvan Loman (1976) ja Ere Kokkosen Uuno Epsanjassa -elokuvan (1985) tavoin Espanjaan lomailemaan lähteneistä suomalaisista. Tässä lähtijöinä on ryhmä varttuneita miehiä, joita opastaa hyljätyksi tullut ja rahattomaksi jäänyt kolmikymppinen suomalainen. Arvion mukaan elokuva ei yllä Jarvan ja Kokkosen elokuvien tasolle mutta on kuitenkin mainettaan parempi.Elokuvauutiset , 14.11.2012 Elokuvan teosta tehtiin myös dokumentti Kaksi viikkoa vieraassa kaupungissa eli näin tehtiin Dirlandaa (1999). Elokuva ei saanut tukea Elokuvasäätiöltä vaan rahoituksen taustalla oli tv-kanava Nelonen. Kokonaisbudjetti oli 2,5 miljoonaa markkaa.Jan Erola, Pienelokuvan yksinäinen susi, Artikkeli Ylioppilaslehdessä 19.3.1999, viitattu 14.11.2012 ==Näyttelijät== ==Lähteet== Luokka:Anssi Mänttärin ohjaamat elokuvat Luokka:Suomalaiset televisioelokuvat Luokka:Vuoden 1999 suomalaiset elokuvat
Synchronous Technology

Synchronous Technology on Siemens PLM Softwaren omiin tuotteisiinsa luoma suoramallinnustekniikka, joka käyttää hyväksi Siemensin omistamia Parasolid ydintä ja D-Cubed relaatioiden ratkaisijaa. Synchronous Technology tai lyhyesti ST, löytyy Siemensin CAD -tuotteista Solid Edgestä sekä NX:stä. Moni muu suunnitteluohjelmisto valmistaja ostaa Siemensiltä Parasolidin, D-cubedin tai molemmat. == Menetelmä == Tekniikan avulla mallinnettaessa ei synny perinteistä historiapuuta, jossa osaan tehdyt piirteet näkyvät luomisjärjestyksessä. Tämä mahdollistaa osien perinteistä mallinnusta helpomman muokattavuuden, kun piirteet eivät rakennu aiemmin luodun päälle. Piirteiden relaatiot, kuten kohtisuoruus, tangentiaalisuus jne., sekä dimensiot ovat edelleen käytettävissä, mutta niitä pystytään muokkaamaan helposti. Menetelmä on käytettävissä sekä osa- että ohutlevymallinnuksessa. == Mallinnus == Mallinnus alkaa samaan tapaan kuin perinteinen, luomalla aluksi sketsi, josta luodaan haluttu piirre. Tämän jälkeen pursotetun kappaleen muokkaus tapahtuu itse osaa, ei sketsiä, muokkaamalla. Uusien piirteiden luontia varten voidaan piirtää uusia sketsejä, joilla luodaan uusia piirteitä vanhan rakenteen lisäksi/leikkaamiseksi tai olemassa olevaa geometriaa muokkaamalla. == Aiheesta muualla == * Solid Edge ja Synchronous Technology englanninkielinen wikipedia * www.sychronoustechnology.net * Valmistajan englanninkieliset kotisivut * IDEAL PLM - Siemens PLM Software tuotteiden maahantuoja ja jälleenmyyjä Suomessa Luokka:Tietokoneavusteinen suunnittelu
Maailman paras maa – Världens bästa land

Maailman paras maa – Världens bästa land on Ilkka Kalevi Tillasen & Rantaremmin 2. toukokuuta 2012 julkaistu studioalbumi. Albumin julkaisi Joku Roti Records. == Kappaleet == # # # # # # # # # # # # # == Arvostelut == * Redrum-187: Redrum-187 * Tuoreet Platat: Tuoreet Platat == Lähteet == Luokka:Ilkka Kalevi Tillasen albumit Luokka:Vuoden 2012 albumit
Arthur Hind

Arthur Hind (1856-1933) oli englantilaissyntyinen yhdysvaltalainen teollisuusyrittäjä ja filatelisti. Hind asui New Yorkin Uticassa. Hind muutti Yhdysvaltoihin Englannin Bradfordista vuonna 1890. Vuonna 1891 hän perusti plyysikankaita valmistavan tekstiilitehtaan, Hind and Harrison Plush Companyn, New Yorkin Clark's Millsiin. Hän vaurastui yrittäjänä ja sijoitti rahojaan filateliaan ostaen kokonaisia postimerkkikokoelmia. Hind oli erityisesti mieltynyt käyttämättömiin postimerkkeihin sekä erilaisiin harvinaisuuksiin. Filateliassa häntä kutsutaan usein ”Amerikan Ferraryksi". == Postimerkkiharvinaisuudet == Hindin kokoelmassa oli useita maailman arvokkaimmista postimerkeistä. Vuonna 1922 hän osti Alfred F. Lichtensteinilta niin sanotun Bordeaux-kuoren, jolla on molemmat erilaiset Mauritius Post Office -merkit. Hänellä oli myös kaksi leimaamatonta Mauritius Post Office -merkkiä, jotka hän osti Henry Duveenilta. Ferraryn jäämistön huutokaupasta hän hankki silloiseen ennätyshintaan Brittiläisen Guianan 1 centin magentan. Hindin postimerkkikokoelma myytiin hänen kuolemansa jälkeen huutokaupalla vuosina 1933-1935. == Lähteet == == Aiheesta muualla == * Maailman suurimman postimerkkikokoelman huutokauppa Lontoossa. Maailman suurimman filatelistin Arthur Hindin elämäntarina. Kuinka hän perusti, kartutti ja täydensi ainutlaatuisen kokoelmansa, Ilta-Sanomat, 04.06.1934, nro 125, s. 2, Kansalliskirjaston digitaaliset aineistot Luokka:Filatelistit Luokka:Yhdysvaltalaiset liikemiehet
Hakkuujäte

thumb|Hakkuutähteitä kasassa kuivumassa. Hakkuujäte tai hakkuutähteet on metsän hakkuussa, erityisesti avohakkuussa maahan jääneitä oksia, latvuksia ja kantoja. Ne voidaan jättää maahan ylläpitämään luontaista biodiversiteettiä eli monimuotoisuutta tai kerätä energiapuuksi, jolloin ne kuivataan ulkona suurissa aumoissa, haketetaan ja kuljetetaan lämpövoimalaitoksiin poltettavaksi lämpöenergiaksi. Oksia ja latvuksia kertyy erityisesti hakattavista kuusikoista, joista sitä saadaan noin 80 m³ hehtaarilta. Vuonna 2000 hakkuutähteitä kerättiin koko suomessa 600 000 m³. Hakkuutähteiden keruu on suurisuuntaista toimintaa, koska pienimuotoisena paikallisena se ei ole kannattavaa. Suomen suurin tähteiden käyttäjä on Stora Enso, suuria ovat myös UPM ja Vapo. Hakkuutähteitä kerätään myös Ruotsissa ja Kanadassa, jossa niitä ei kuitenkaan käytetä lämpöenergiaksi. Hakkuutähteiden keruu parantaa päätehakkuun jälkeen metsän uudistamisen onnistumista, mutta liiallinen tähteiden kerääminen myös köyhdyttää maata ravinteista. == Lähteet == Luokka:Metsätalous
Víctor Rodríguez

Víctor Rodríguez Romero (s. 23. heinäkuuta 1989 Barcelona, Katalonia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Zaragozaa ja on pelipaikaltaan laitalinkki. == Seurajoukkueura == Rodríguez pelasi kausina 2009–2012 Badalonassa, jossa teki 85:ssä Segunda División B:n ottelussa kahdeksan maalia. Kaudeksi 2012–2013 hän siirtyi saman sarjatason Zaragoza B:hen, mutta pääsi kuitenkin debytoimaan Zaragozan edustusjoukkueessa jo toisella Primera Divisiónin sarjakierroksella 25. elokuuta 2012 Espanyolia vastaan. Ensimmäisen maalinsa Rodríguez teki 22. syyskuuta 2012 Osasunan verkkoon. == Lähteet == * * * Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Alfred F. Lichtenstein

Alfred F. Lichtenstein (6. elokuuta 1876 – 24. helmikuuta 1947) oli yhdysvaltalainen yritysjohtaja ja eräs maansa kuuluisimmista filatelisteista. Brooklynissa varttunut Lichtenstein oli New Yorkissa toimineen väriaineita valmistaneen Ciba Companyn johtaja. Hän aloitti postimerkkeilyn jo kouluikäisenä. Lichtenstein kokosi elämänsä aikana yhden kaikkien aikojen hienoimmista postimerkkikokoelmista aiheina muun muassa Kanada provinsseineen, Sveitsi, Hyväntoivonniemi, Gambia, Ceylon, Mauritius, Uruguay, Argentiina ja U.S. Western Express. Lichtenstein oli täydellisyyteen pyrkivä ja yritti aina saada kokoelmaansa merkeistä parhaan mahdollisen yksilön. Lichtenstein oli keskittynyt klassisiin ennen vuotta 1870 julkaistuihin merkkeihin. Hän oli aktiivinen jäsen Collectors Club of New Yorkissa, jonka hän oli kehittänyt yhdessä ystävänsä Theodore Steinwayn kanssa. Hän oli myös Royal Philatelic Society of Canadan jäsen. Vuonna 1945 hän perusti Theodore Steinwayn, Hugh M. Clarkin ja Harry Lindquistin kanssa The Philatelic Foundationin. Lichtensteinin kuoltua hänen tyttärensä Louise Boyd Dale (1913–1967) peri isänsä postimerkkikokoelman. Vassar Collegesta valmistunut Boyd Dale oli kuitenkin arvostettu filatelisti jo ennen isänsä perintöä. Isän ja tyttären jäämistö myytiin Harmerin huutokaupoissa vuosina 1968–1971, 1989–1992 ja 1997. == Lähteet == Luokka:Filatelistit Luokka:Yhdysvaltalaiset yritysjohtajat Luokka:Vuonna 1876 syntyneet Luokka:Vuonna 1947 kuolleet
Honkasen säätiö

Honkasen säätiö on talousneuvos Heikki Honkasen (1888–1963) ja hänen vaimonsa Hilma Honkasen (1891–1973) vuonna 1953 perustama säätiö, jonka tarkoituksena on tukea vähävaraisista oloista tulevien lahjakkaiden opiskelijoiden kouluttautumista. Kaikkiaan säätiön varoista on myönnetty 6620 apurahaa korkeakouluopiskeluun, 448 tutkija-apurahaa väitöskirjan tai lisensiaatintyön tekemiseen sekä yhdeksän yhteisöapurahaa peruskouluikäisten lasten parissa toimiville järjestöille ja yhteisöille.http://www.honkasensaatio.fi/?path=tietoasaatiosta == Lähteet == Luokka:Suomalaiset säätiöt
Tampereen rauhan- ja konfliktintutkimuskeskus

Tampereen rauhan- ja konfliktintutkimuskeskus (lyhenne TAPRI) on Tampereen yliopiston yhteydessä toimiva monialainen ja kansainvälinen laitos, jonka tutkimuksen kohteena ovat sotien ja konfliktien synty ja kehitysprosessit.http://www.uta.fi/yky/tutkimus/tapri/Esittely.html TAPRI perustettiin eduskunnan säätämällä lailla vuonna 1969, ja varsinaisen toimintansa se aloitti vuotta myöhemmin. Se toimi ensimmäiset vuosikymmenensä opetusministeriön alaisuudessa, kunnes vuonna 1994 muuttui itsenäiseksi tutkimuslaitokseksi osana Tampereen yliopiston yhteiskuntatieteiden tutkimuslaitosta. TAPRI tekee aktiivista yhteistyötä alan kansainvälisten järjestöjen, IPRA:n (International Peace Research Association) ja EuPRA:n (European Peace Research Association), kanssa.http://www.uta.fi/yky/tutkimus/tapri/Esittely/historia.html == Lähteet == Rauhan- ja konfliktintutkimuskeskus Luokka:Rauha
Humala ja Krapula

Humala ja Krapula ovat kaksi taiteilijataloa Hyvinkäällä. Taidemaalarit Tyko Sallinen ja Jalmari Ruokokoski rakensivat ateljeetalonsa Hyvinkäänkylään talvella 1915. Talot sijaitsevat noin viiden kilometrin päässä Hyvinkään rautatieasemasta. Humalan ja Krapulan tervantummissa ja jyrkissä harjakatoissa on selviä viitteitä kansallisromanttiseen huvila-arkkitehtuuriin. Huviloiden nimenantamisessa on nähty irvailua edellisen, sivistyneistökodeissa kasvaneen taiteilijasukupolven kansallisromanttisten Kaleloiden, Ainoloiden ja Onneloiden suuntaan. Ruokokoski sai Humala-ateljeen, kun taas Sallinen otti Krapulan. Ruokokoski sai maalauksiinsa aiheita siitä, mitä ateljeessa eteen sattui: keittiöpöytänsä juurikasveineen ja jokapäiväisen olutpullonsa laseineen. Ainoastaan suojailmalla taiteilijaystävykset lähtivät kylään maalaamaan taloryhmiä ja hökkeleitä sekä kuvaamaan maisemia eri talvitunnelmissa. Jalmari Ruokokoski asui Humalassa vuosina 1916–1918. Vuosina 1921–1938 talossa asui taidemaalari Anton Lindforss. Kuvanveistäjä Terho Sakki muutti Humalaan vuonna 1957. Vuonna 1971 hän osti myös Krapulan. Sakki suunnitteli muistolaatat rakennuksien seiniin kaikista omistajista. Sakki asui paikalla kuolemaansa saakka 1997. Humalan ja Krapulan taiteilijatalojen nykyiset omistajat ovat vaalineet Krapula-ateljeeta Sallisen aikaisessa asussa. Pihamaalla on veistospuisto, joka syntyi Terho Sakin asuessa Humalassa 40 vuotta. Humala ja Krapula ovat nykyisin yksityisasuntoja. == Lähteet == * * * * Luokka:Hyvinkään rakennukset ja rakennelmat
Oravivaara

Oravivaara on kylä Hyrynsalmen kunnassa Kainuussa. Kylä sijaitsee Hyrynsalmen lounaisosassa, 8 kilometrin päässä kirkonkylästä. Tutkimusten mukaan Tommi- puukko syntyi Oravivaaran Mustalahdessa 1870-luvun alussa. Oravivaaran kylä sai oman koulupiirinsä keväällä 1926. Piirin 39 kouluikäisen lapsen koulupaikkana oli kunnan omistama Kaunislehdon talo, jossa koulu alkoi vuonna 1928. Aikanaan kylään rakennettiin oma koulurakennus, joka sijaitsee Vanhantien varressa. Oravivaaran koulu lakkautettiin vuonna 1983. Oravivaarassa sijaitsee Kaunislehdon talomuseo, joka avattiin yleisölle 20.6.1973. Oravivaaran kautta kulkee Ämmänsaaren rata, ja vuosina 1939–1983 siellä sijaitsi Oravivaaran seisake. == Lähteet == Luokka:Hyrynsalmen kylät
1, 2, 3, aurinko

1, 2, 3, aurinko (Un, deux, trois, soleil) on ranskalainen Bertrand Blier’n ohjaama elokuva vuodelta 1993. Se on absurdi komedia nuoren Victorine-tytön (Anouk Grinberg) kasvusta Marseillen köyhässä lähiössä psyykkisesti sairaan äidin ja juopottelevan isän (Marcello Mastroianni) varjossa ja poikajengien ahdistelemana. Grinberg näyttelee tyttöä noin kuusivuotiaasta nuoreksi aikuiseksi asti.1-2-3-Sun, Debate.org Clarke Fountain, Rovi: Un, deux, trois, soleil (1, 2, 3, Sun) (1992), Rotten Tomatoes. Viitattu 1.1.2014 ==Näyttelijät== ==Lähteet== Luokka:Ranskalaiset komediaelokuvat Luokka:Vuoden 1993 ranskalaiset elokuvat Luokka:Bertrand Blierin ohjaamat elokuvat
Jyväskylän Palloilijat

Jyväskylän Palloilijat (JyP) oli vuonna 1923 perustettu palloilulajien erikoisseura. Sen lajeihin kuuluivat aluksi jalkapallo, jääpallo, pesäpallo ja myöhemmin myös koripallo ja vuodesta 1947 jääkiekko. Vuonna 1977 jalkapallo ja jääkiekko jakaantuivat kahdeksi eri seuraksi. Jääkiekkotoimintaa jatkoi JyPHT, joka nykyään pelaa SM-liigassa nimellä JYP. Jalkapalloseuran nimeksi tuli JyP-77. Vuonna 1992 JyP-77 yhdistyi Jyväskylän Pallokerhon kanssa muodostaen uuden seuran JJK:n (Jyväskylän Jalkapalloklubi), jonka juniorijaoksesta JJK-j:stä synnytettiin myöhemmin JJK Jyväskylä. Jyväskylän Pallokerho toimii nykyään nais- ja tyttöjalkapalloilun erikoisseurana. ==Lähteet== Luokka:JYP Luokka:Entiset suomalaiset jääpalloseurat Luokka:Entiset suomalaiset jalkapalloseurat Luokka:Entiset suomalaiset jääkiekkoseurat Luokka:Entiset pesäpalloseurat
Kids – tämän päivän lapsia

Kids – tämän päivän lapsia (Kids) on yhdysvaltalainen Larry Clarkin ohjaama elokuva vuodelta 1995. Se on todenmakuinen rankka draama teini-ikäisistä nuorista New Yorkissa huumeiden ja keskinäisten seksisuhteiden pyörteissä. Elokuva pohjautuu itsekin tuolloin teini-ikäisen Harmony Korinen kertomukseen ja sen ohjaaja Larry Clark on aiemmin tunnettu nuorten elämää dokumentoivana valokuvaajana. == Näyttelijät == == Aiheesta muualla == * * * Luokka:Vuoden 1995 yhdysvaltalaiset elokuvat Luokka:Yhdysvaltalaiset nuortenelokuvat Luokka:Yhdysvaltalaiset draamaelokuvat Luokka:Päihdeaiheiset elokuvat
Yhteisverotus

Yhteisverotus tarkoittaa verotuksen tapaa, jossa puolisoita verotetaan ainakin osittain heidän yhteenlaskettujen tulojensa tai varallisuutensa perusteella. Suomen yhteisverotuksen veroasteikot vastaavat 1960-luvun vaihteen tilannetta.http://suomisanakirja.fi/yhteisverotus Yhteisverotuksen vastakohta on erillisverotus. Yhteisverotusta on perusteltu sillä, että koska puolisoiden tuloja yleensä käytetään yhteisesti, tulojen jakaantuminen puolisoiden kesken ei vaikuta heidän veronmaksukykyynsä. Kun puolisoiden tulot käytetään tasapuolisesti molempien hyväksi, heidän elintasonsa ja veronmaksukykynsä ei riipu tulojen jakaantumisesta, kunhan tulojen yhteismäärä pysyy samana. Yhteisverotuksesta hyötyvät erityisesti puolisot, joilla on keskenään suuret tuloerot. Tämä koskee varsinkin perheitä, joissa toinen puolisoista on töissä ja toinen kotona.Pylkkänen, Elina: Puolisoiden yhteisverotus 30.11.2009 Yhteisverotuksella on nähty myös haittoja. Yhteisverotuksen on sanottu vähentävän äitien kannustimia osallistua työmarkkinoille. Tämä vähentäisi työvoiman tarjontaa ja vaikuttaisi naisten kouluttautumispäätöksiin. Kysymys yhteis- ja erillisverotuksesta koskee erityisesti progressiivista verotusta. Siinä tulojen (tai varojen) yhteenlaskeminen nostaa puolisoiden veroprosenttia yksinäisiin henkilöihin verrattuna. Kuitenkin, jos puolisoiden yhteenlasketut tulot ovat samat kuin yksinäisen tulot, on yksinäisen veronmaksukyky yleensä katsottu puolisoita korkeammaksi. Yhteisverotuksessa tehdään siksi usein puolisoiden vero jollain keinolla pienemmäksi kuin yksinäisen henkilön vero samasta tulosta. == Yhteisverotus Suomessa == Yhteisverotus on Suomessa ollut aiemmin käytössä valtion tulo- ja varallisuusverotuksessa vuoteen 1975 asti. Poikkeuksena olivat vuodet 1935–1942, jolloin vähemmän ansainnutta puolisoa tuloverotettiin erikseen. Yhteisverotuksessa puolisoiden tulot, tietyissä tilanteissa myös lasten tulot, laskettiin yhteen, ja sama koski varoja. Koska verotuksessa käytettiin progressiivista veroasteikkoa, yhteenlaskeminen nosti veroprosenttia. Tämä otettiin 1960-luvun vaihteessa huomioon siten, että lapsiperheiden verotuksessa sovellettiin lievintä veroasteikkoa, pariskuntien verotuksessa pääsääntöisesti keskimmäistä ja yksinäisten henkilöiden verotuksessa pääsääntöisesti ankarinta asteikkoa tiettyjen sääntöjen mukaan. Samaa periaatetta ei kuitenkaan vielä ollut vuosien 1920 ja 1924 tulo- ja omaisuusverolaeissa, vaan puolisoiden yhteenlaskettuja tuloja vielä silloin verotettiin aivan samoin kuin yksinäistenkin tuloja. == Yhteisverotus ulkomailla == Ulkomailla yhteisverotus on 1960-luvun alun tietojen mukaan ollut yleinen progressiivisissa verotusmuodoissa, ja erillisverotus on ollut poikkeus. 2000-luvulla yhteisverotus on edelleen käytössä monissa länsimaissa, vaikkakin suuntaus on ollut yhteisverotuksesta erillisverotukseen. Ruotsi siirtyi erillisverotukseen 1971. == Lähteet == Luokka:Verotus
Turun Pallo

Turun Pallo oli vuonna 1951 perustettu turkulainen jalkapalloseura. Se lopetti toimintansa kauden 1993 jälkeen. Seura pelasi toiseksi korkeimmalla sarjatasolla I divisioonassa vuonna 1989. II divisioonassa TuPa pelasi yhteensä kymmenen kauden ajan. Viimeisen kerran Turun Pallo esiintyi II divisioonassa vuonna 1993. Joukkue luopui myöhemmin seuraavan kauden sarjapaikastaan. ==Entisiä pelaajia== * Marco Casagrande * Teemu Ingi * Jasse Jalonen * Sedu Koskinen * Kim Lehtonen * Janne Oinas * Vesa-Matti Loiri * Hannu Jortikka * Juhani Tamminen ==Lähteet== *RSSSF – Finland, Divisional Movements *Suomen Palloliiton toimintakertomus 1951 *Jalkapallokirjat eri vuosilta, Suomen Palloliitto. *Ilta-Sanomat Vesa-Matti Loirin uutuuskirjassa on huima tarina futispelistä – kiekkolegendan väitetään joutuneen pelaamaan ”rangaistukseksi lihomisesta” Luokka:Turkulaiset urheiluseurat Luokka:Entiset suomalaiset jalkapalloseurat
Vähittäispankkitoiminta

Vähittäispankkitoiminta on pankkien suorittamaa liiketoimintaa, joka kohdistuu sekä yksityishenkilöihin että pieniin ja keskisuuriin yrityksiin. Vähittäispankkitoiminnan piiriin kuuluvia toimintoja ovat talletus-, sijoitus- ja varainhoitopalvelut, maksuliikkeen hoitaminen sekä rahoitus- ja takauspalvelut. Vähittäispankkitoiminnasta vastaavia yksiköitä ovat talletuspankit.http://www.mol.fi/avo/alat/26.htm == Lähteet == Luokka:Pankkitoimi
Luontaiselinkeino

Luontaiselinkeino on elinkeinon harjoittamista, joka perustuu luonnonvarojen taloudelliselle hyödyntämiselle. Tarkemmin termillä viitataan sellaisiin elinkeinoihin, jotka nojaavat luonnon jatkuvaan tuottokykyyn perustuviin luonnonvaroihin. Laajimmassa mielessä termi käsittäisi siis myös maatalouden. Yleensä luontaiselinkeinolla tarkoitetaan kuitenkin sellaisia luonnonvarojen hyödyntämiseen perustuvia perinteisiä elinkeinoja, joissa ihminen ei erityisen aktiivisesti osallistu tuotantoprosessiin, vaan hyödyntää pikemmin luonnon omaa tuottokykyä. Tämän kaltaisia elinkeinoja ovat esimerkiksi kalastus, metsästys, marjastus ja porotalous. == Luontaiselinkeinot laissa == Luontaiselinkeino on Suomessa myös lakitermi. Tällöin se viittaa erityisesti Pohjois-Suomessa harjoitettavaan porotalouteen ja muihin, erityisesti saamelaisväestön harjoittamiin perinteisiin elinkeinoihin, jotka perustuvat alueen luonnonvarojen hyödyntämiselle. Lain tarkoittamien luontaiselinkeinojen ulkopuolelle rajataan esimerkiksi maanviljelys. == Lähteet == Luokka:Työ
Stormbringer

Stormbringer (englantia, suom. "myrskyntuoja") voi tarkoittaa: * Myrskyntuoja (engl. Stormbringer), Michael Moorcockin Elric-kirjoissa esiintyvä maaginen musta miekka ** Stormbringer (romaani), Moorcockin romaani vuodelta 1965 ** Stormbringer (roolipeli), Chaosiumin 1981 julkaisema, Elricin maailmaan sijoittuva fantasiaroolipeli * Stormbringer (albumi), rockyhtye Deep Purplen albumi vuodelta 1974 ** Stormbringer (kappale), edellämainitulta albumilta julkaistu single
Pretty Fly (for a White Guy)

Pretty Fly (for a White Guy) on punk-yhtye The Offspringin kappale. Se on vuonna 1998 julkaistun Americana-albumin viides kappale ja se julkaistiin ensimmäisenä singlenä albumilta. Single menestyi erittäin hyvin ja se sijoittui 15 eri listalle ja sai yhdeksän listaykköspaikkaa. Suomen virallisella listalla single sijoittui ensimmäiseksi toisella listaviikollaan ja pysyi Top 10:ssä yhdeksän viikkoa. Kappaleessa olevasta "give it to me, baby" -lausahduksesta vastaavat ääninäyttelijät Nika Futterman ja Heidi Villagran. Kappale on myös mukana yhtyeen vuonna 2005 julkaisemalla Greatest Hits -kokoelma-albumilla ==Kappaleet== ===Alkuperäinen painos=== ===Australia CD Maxi=== ===Euroopan CD Maxi=== == Lähteet == Luokka:Vuoden 1998 kappaleet Luokka:Yhdysvaltalaiset punkkappaleet Luokka:The Offspring
Teljän Nousu

Teljän Nousu (TeNo) on Kokemäellä toimiva urheiluseura. Sen lajeihin kuuluvat nykyään muun muassa hiihto, yleisurheilu sekä salibandy. Vuonna 1994 seura yhdisti jalkapallotoimintansa Kokemäen Kovan-Väen kanssa ja muodosti Kokemäen Pallo-nimisen uuden seuran. Tunnetuin Teljän Nousun kasvatti on muun muassa kaksi kertaa Suomen jalkapallomaajoukkueessa esiintynyt Sampsa Timoska. Teljän Nousu on Työväen Urheiluliiton jäsen.TUL Satakunta Viitattu 14.11.2012. ==Lähteet== Luokka:Suomalaiset urheilun yleisseurat Luokka:Suomalaiset salibandyseurat Luokka:Entiset suomalaiset jalkapalloseurat Luokka:Kokemäkeläiset urheiluseurat Luokka:Suomen Työväen Urheiluliiton jäsenseurat
Torkkujakrotit

Torkkujakrotit (Oneirodidae) on krottikaloihin kuuluva heimo. Heimon lajeja tavataan kaikista lämpimistä valtameristä. ==Lajit ja anatomia== Torkkujakrottien heimoon kuuluu 16 sukua ja lähteestä riippuen 60-62 lajia ja uusia lajeja löydetään edelleen. Heimoon kuuluvia lajeja ovat muun muassa kauhutorkkujakrotti (Oneirodes epithales) ja piikkitorkkujakrotti (O. acanthias). Heimon kalat ovat pienehköjä tai keskikokoisia ja naaraat ovat huomattavasti suurempia kuin koiraat. Naaraat saavuttavat tyypillisesti korkeintaan noin 28 cm:n pituuden, suurin laji Oneirodes heteronema voi saavuttaa 37 cm:n pituuden. Koiraat kasvavat korkeintaan noin 1,8 cm pitkiksi.Ruumiinrakenteeltaan torkkujakrottilajit ovat joko pallomaisia tai pitkulaisia. Silmät ja suu ovat suuret. Ensimmäinen selkäevän ruoto on pidentynyt ja siinä on valoa tuottava elin ja myös toinen selkäruoto on pitkä. Koirailla on kehittynyt hajuaisti, jonka avulla ne löytävät naaraat ja kiinnittyvät suullaan naaraaseen. Ne eivät kuitenkaan elä naaraiden loisina. Väriltään torkkujakrottilajit ovat tyypillisesti ruskeita tai mustia. ==Levinneisyys== Tarttujakrottilajeja tavataan Atlantista, Intian valtamerestä ja Tyynestämerestä. Ne elävät tyypillisesti lämpimillä ja lauhkeilla leveysasteilla 300-3 000 metrin syvyydellä merenpinnasta. ==Lähteet== Luokka:Krottikalat
Mikko Pakari

pienoiskuva|Mikko Pakari (vasemmalla) vuonna 2013.Mikko Pakari (s. 12. joulukuuta 1995, Seinäjoki, Suomi) on suomalainen moottoriurheilija. ==Ura== ===Alkuvuodet=== Pakari aloitti uransa karting-sarjoissa. Kartingvuosinaan hän sijoittui toiseksi Suomen KF3-luokassa vuonna 2010 ja KF2-luokassa vuonna 2011. ===Formula Renault-sarjat=== Vuonna 2012 Pakari kilpaili Formula Renault NEC-luokassa saavuttaen 2 paalupaikkaa, 1 nopeimman kierroksen ja 75 pistettä. Samana vuonna hän kilpaili Eurocup Formula Renault sarjassa saavuttaen yhden kakkossijan Unkarin GP:stä ja 30 pistettä. Pakari jatkoi molemmissa sarjoissa seuraavalla kaudella sijoittuen 10:ksi ja 17:ksi. ===Suomen Porsche GT3 Cup=== Vuonna 2015 Pakari kilpaili Suomen Porsche GT3 Cup-sarjassa Relaa Racing -tallin autolla (englanniksi Porsche GT3 Cup Finland), jossa sijoittui kolmanneksi. Vuosi Talli Valmistaja 1 2 3 4 5 6 7 8 9 10 Sija Pisteet 2015 Relaa Racing Porsche Porsche 911 GT3 AHV 2 AHV 1 PAR 3 PAR 2 BOT1 4 BOT1 4 ALA 3 ALA 5 BOT2 2 BOT2 3 3\. 248 (*) = kausi on kesken ==Lähteet== ==Aiheesta muualla== *http://www.driverdb.com/drivers/mikko-pakari/career/ *Relaa Racingin kotisivut, viitattu 10.7.2015. *Finland Porsche GT3 Cup-sarjan kotisivut, viitattu 10.7.2015. *Porsche GT3 Cup Finland säännöt 2015 , viitattu 10.7.2015. Luokka:Suomalaiset autourheilijat Luokka:Vuonna 1995 syntyneet Luokka:Elävät henkilöt
Danton (elokuva)

Danton on ranskalais-puolalainen Andrzej Wajdan ohjaama elokuva vuodelta 1982. Se kertoo asianajaja Georges Dantonin vaiheista Ranskan suuren vallankumouksen aikoihin. The New York Timesin kriitikot valitsivat Dantonin vuonna 2004 yhdeksi kaikkien aikojen tuhannesta parhaasta elokuvasta maailmassa. ==Näyttelijät== ==Lähteet== Luokka:Vuoden 1982 ranskalaiset elokuvat Luokka:Puolalaiset elokuvat Luokka:Elämäkertaelokuvat Luokka:Poliittiset elokuvat Luokka:Historialliset elokuvat
Peloton (elokuva)

Peloton () on vuonna 1993 ensi-iltansa saanut Peter Weirin ohjaama yhdysvaltalainen draamaelokuva. Elokuva kertoo pelkonsa kadottaneesta miehestä, joka joutuu tahtomattaan sankariksi pelastettuaan henkiä lento- onnettomuudessa. == Näyttelijät == == Vastaanotto == Helsingin Sanomien Helena Ylänen kirjoitti Jeff Bridgesin piiskanneen itsensä elokuvassa sellaiseen ääritilaan, ettei rooli onnistuisi ilman sitä. Ylänen kehuu myös Isabella Rossellinin ja Rosie Perezin roolisuorituksia. Hänestä tarina on sopinut hyvin Peter Weirin ohjattavaksi, vaikkei tämä aina osaa kertoa tarinoita jäntevästi. Video-oppaassa vuodelta 1995 Olavi Similä antoi elokuvalle kolme tähteä viidestä, mikä teoksen mukaan vastaa sanallista arviota ”hyvä”. Hän piti elokuvan alkua dynaamisena mutta sanoi kerronnan sitten alkavan ”yskähdellä”. Samoilla linjoilla on myös VideoHound-opas vuodelta 2004, jonka arvioija ei pidä elokuvan siirappisesta loppuratkaisusta. ==Lähteet== Luokka:Vuoden 1993 yhdysvaltalaiset elokuvat Luokka:Peter Weirin ohjaamat elokuvat Luokka:Yhdysvaltalaiset draamaelokuvat
Leopold Ringbom

Leopold Ringbom (s. 20. tammikuuta 1993) on suomalainen moottoriurheilija. Hän aloitti uransa karting-sarjoissa. Karting-vuosinaan hän sijoittui toiseksi KF2 Viking Trophy -luokassa vuonna 2008 ja kolmanneksi KZ2-luokassa vuonna 2009. Vuonna 2009 Ringbom ajoi yksittäisiä kilpailuja Ruotsin Formula Renault, Formula Renault NEZ ja AFR Championship -sarjoissa. Vuonna 2010 Ringbom kilpaili Formula Renault NEC -sarjan FR2000-luokassa saavuttaen yhden voiton ja sijoittuen sarjan yhdeksänneksi. Hän kilpaili myös Autosports Young Guns -sarjassa saavuttaen kolme voittoa ja sijoittuen sarjan kuudenneksi. Vuonna 2011 Ringbom voitti Aasian Formula Renault Challenge -sarjan mestaruuden. Vuonna 2012 Ringbom kilpaili Formula Renault NEC -sarjassa sijoittuen sarjan 12:nneksi. ==Aiheesta muualla== *Leopold Ringbomin verkkosivut *Driverdb.com Luokka:Suomalaiset autourheilijat Luokka:Vuonna 1993 syntyneet Luokka:Elävät henkilöt
Peloton kuin haukka

Peloton kuin haukka () on Lyman D. Daytonin tuottama ja ohjaama yhdysvaltalainen nuorten lännenelokuva vuodelta 1976. Siinä poika löytää loukkaantuneen haukan ja vie sen vuorten erakolle, jonka on kuullut olevan taitava hoitamaan eläimiä. ==Rooleissa== == Lähteet == Luokka:Yhdysvaltalaiset nuortenelokuvat Luokka:Vuoden 1976 yhdysvaltalaiset elokuvat Luokka:Yhdysvaltalaiset lännenelokuvat Luokka:Elokuvat ystävyydestä Luokka:Elokuvat linnuista